Modimo o dirišitše Moshe go ngwala dipuku tše hlano tša pele tša Beibele, e lego: Genesi, Ekisodo, Lefitiko, Numeri le Doiteronomio. Le gona go ka direga gore ke yena a ngwadilego puku ya Jobo le Psalme ya bo-90. Eupša Moshe e fo ba e le yo mongwe wa batho ba e ka bago ba 40 bao Modimo a ba dirišitšego go ngwala Beibele. Ka morago ga lebakanyana Josefa o ile a lora ditoro tše pedi tšeo di sa tlwaelegago. Torong ya pele, Josefa o ile a bona yena le bana babo, yo mongwe le yo mongwe a tlema ngata. Eupša dingata tša bomorwarragwe tša dikanetša ngata ya gagwe gomme tša e khunamela. Torong ya bobedi, letšatši, kgwedi le dinaledi tše 11 di be di khunamela Josefa. (Genesi 37:6, 7, 9) Josefa o be a swanetše go dira ‘ng ka ditoro tšeo di bego di makatša e bile di tloga di bonala?